Bjarkøya (markert med rødt) ligger rett nord for Grytøya i Harstad kommune i Troms. Fram til 2013 var Bjarkøya kommunesenter for Bjarkøy kommune som også innbefattet deler av Grytøya og Sandsøya.
**Bjarkøya** ligger i Harstad kommune i Troms. Øya ligger nord for Grytøya og har et areal på 14,6 km². Høyeste punkt på øya er Falkeberget på 248 moh. I 2001 hadde Bjarkøya ca. 350 innbyggere.

Bjarkøyætta var en høvdingætt i Hålogaland i middelalderen som hadde hovedsete på Bjarkøy (rød sirkel).
Nergård, som var kommunesenter i tidligere Bjarkøy kommune, ligger på Bjarkøya. Øya har fergeforbindelse fra Austnes til Fenes på Grytøya og Altevik på Sandsøya. Bjarkøy kommune ønsket å knytte Sandsøya og Bjarkøya til Grytøya med undersjøiske veitunneler. Bjarkøyforbindelsen ble imidlertid ikke prioritert under Troms fylkestings behandling av Nasjonal transportplan i april 2005.

Det er også forbindelse med hurtigbåt fra Nergård til Sandsøya, Harstad og Senja. 

Under andre verdenskrig ble det anlagt et tysk kystbatteri på Bjarkøya, Marine Artillerie Bjarköy 3/511, ble oppsatt med fire 15,5 cm kanoner med skuddvidde 18 km, i juni 1941.

Bauta til minne om Tore Hund, med Bjarkøy kirke bak. Tore Hund var en av de betydeligste høvdingene i Hålogaland, hadde gård på Bjarkøya og var ifølge Sagaen om Olav den hellige en av lederne i opprøret mot kong Olav Haraldsson Digre i 1030. Foto: 2019 

* Nærbutikken i Fagervikveien med utsyn mot Andfjorden. Fortegnet panorama: Mai 2019Nærbutikken i Fagervikveien med utsyn mot Andfjorden. Fortegnet panorama: Mai 2019
* Bjarkøy kirke ble opprinnelig reist i 1766 på Sandsøya, men ble flyttet og gjenreist på Bjarkøya i 1886. De snøkledte fjellene bak ligger på Grytøya. Fortegnet panorama: 2019Bjarkøy kirke ble opprinnelig reist i 1766 på Sandsøya, men ble flyttet og gjenreist på Bjarkøya i 1886. De snøkledte fjellene bak ligger på Grytøya. Fortegnet panorama: 2019
* Bjarkøyforbindelsen er veien mellom Grytøya, Bjarkøya og Sandsøya. Fylkesveg 867 går mellom Bjarkøya (bildet) og Grytaøya gjennom den 3 km lange, undersjøiske Kvernsundtunnelen. Anlegget åpnet i 2018 og erstattet dermed fergene. Fjellene i bakgrunnen er på Grytøya. Fortegnet panorama: 2019Bjarkøyforbindelsen er veien mellom Grytøya, Bjarkøya og Sandsøya. Fylkesveg 867 går mellom Bjarkøya (bildet) og Grytaøya gjennom den 3 km lange, undersjøiske Kvernsundtunnelen. Anlegget åpnet i 2018 og erstattet dermed fergene. Fjellene i bakgrunnen er på Grytøya. Fortegnet panorama: 2019

Se også
-------

* Bjarkøy kommune
* Bjarkøyætta, Tore Hund

Referanser
----------

1. ↑  Fjørtoft, Jan Egil (1983). *Tyske kystfort i Norge*. Arendal: Agder presse. s. 174. ISBN 8299087813.
2. ↑  *100-års jubileumsskrift Bjarkøy kirke*. S.l: s.n. 1986.

Eksterne lenker
---------------

* Rutetider, hurtigbåtforbindelsen
* Jens L. Jenssen: *Bjarkøy bygdebok. 1 : Inntil 1850 årene* (Trondheim, 1947)
* Jens L. Jenssen: *Bjarkøy bygdebok. 2 : Personalhistorie* (Trondheim, 1948)
* Trude Aga Bruun: *Sagaøya i det norrøne grenselandet : høvdingsetet på Bjarkøy* (Tromsø, 1995)


|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |